Държавен вестник, бр. 64, 2025 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  64
„(7) По отношение на електронните фи­
шове, издадени по реда на ал. 1 или ал. 1а, 
се прилагат разпоредбите на чл. 189, ал. 10.“
10. Алинея 8 се изменя така:
„(8) Наказателни постановления за нару­
шения по чл. 177, ал. 3, т. 1, чл. 179, ал. 3 – 3в 
от този закон и по чл. 53, ал. 1, т. 2 от Закона 
за пътищата и електронни фишове за наруше­
ния по чл. 177, ал. 3, т. 1, чл. 179, ал. 3 – 3в, 
чл. 181, т. 1 от този закон, по чл. 53, ал. 1, 
т. 2 от Закона за пътищата и по чл. 638, ал. 4 
от Кодекса за застраховането се връчват от 
контролните органи по чл. 167а на нарушителя 
лично, срещу подпис или по реда на чл. 186а, 
ал. 1, т. 2, буква „а“, т. 3, ал. 2, 3, 5 и 6.“ 
§ 99. В чл. 189и, ал. 2, т. 2 думите „и клас 
емисии (екологична категория)“ се заменят 
с „екологична категория ЕВРО, технически 
допустима максимална маса, и за превозни 
средства с технически допустима максимална 
маса над 3,5 тона – клас емисии СО2 и спе­
цифични емисии СО2“. 
§ 100. В чл. 190, ал. 3 след думата „глоба“ 
се добавя „или имуществена санкция“.
§ 101. В допълнителните разпоредби се 
правят следните изменения и допълнения:
1. В § 1, ал. 4: 
а) точка 1 се изменя така: 
„1. във Фонда за безопасност на движе­
нието постъпват:
а) средствата от глоби и нарушения, уста­
новени с автоматизирани технически средства 
и системи на Министерството на вътрешни­
те работи и на общините, с изключение на 
средствата и глоби за нарушения по Кодекса 
за застраховането;
б) средства от дарения и други приходи, 
предвидени в нормативен акт;“
б) в т. 2 думите „пътната безопасност“ се 
заменят с „безопасността на движението по 
пътищата“; 
в) в т. 3 накрая се добавя „като 50 на сто 
от постъпилите средства от глоби и наруше­
ния, установени с автоматизирани технически 
средства и системи, собственост на общините, 
се предоставят по бюджета на съответната 
община, чиято собственост са техническите 
средства или системи, и се разходват от об­
щината само за дейности, свързани с подо­
бряване на безопасността на движението по 
пътищата“.
2. В § 6:
а) в т. 18б след думите „6 km/h“ се поста­
вя запетая и се добавя „но ненадвишаваща 
25 km/h“;
б) в т. 46 думите „в Република България“ 
се заличават;
в) в т. 54 изречение второ се изменя така: 
„На кръстовища в населено място пешеходни 
пътеки са и продълженията на тротоарите и 
банкетите върху платното за движение, когато 
то е с не повече от две пътни ленти, от които 
не повече от една във всяка посока.“;
г) точка 58 се изменя така: 
„58. „Изкуствената неравност“ е локално 
изменение на нивото на настилката на платно­
то за движение, предназначено за намаляване 
скоростта на пътните превозни средства. Тя 
може да бъде изпъкнала или вдлъбната спрямо 
нивото на настилката.“;
д) в т. 68 думите „автоматизираната инфор­
мационна система“ се заменят с „Националния 
регистър на пътните превозни средства“;
е) създават се т. 76 – 87:
„76. „Средна скорост“ е скоростта, с която 
пътно превозно средство изминава за опреде­
лено време определен участък от пътя, уста­
новена с автоматизирано техническо средство 
или чрез система за секционен контрол на 
средната скорост.
77. „Система за секционен контрол на 
средната скорост“ е одобрена и проверена 
съгласно Закона за измерванията система за 
измерване на средната скорост на превозно 
средство в определен участък от пътя. Систе­
мата използва камери, монтирани в началото 
и края на участъка. Всяко превозно средство 
се класифицира и се идентифицира както 
на влизане, така и на излизане, а иденти­
фикационната информация е придружена от 
точни времеви подписи заедно с времето за 
изминаване на разстоянието, на базата на 
което се изчислява средната скорост. Ако 
средната скорост на дадено превозно средство 
е по-висока от разрешената в контролирания 
участък, системата генерира информация за 
нарушението. Цифровото доказателство за 
нарушението включва снимки на автомобила 
от момента на влизане и излизане, както и 
метаданни.
78. „Маневра“ е изменение на положение­
то на участващо в пътното движение пътно 
превозно средство спрямо пътя и останалите 
участници в движението.
79. „Престрояване“ е преминаване на път­
но превозно средство от една пътна лента в 
друга, за да се продължи движението направо, 
да се завие или да се излезе от платното за 
движение.
80. „Заобикаляне“ е преминаване на участ­
ник в пътното движение покрай препятствие, 
повреди на платното за движение или непод­
вижен участник в движението.
81. „Разминаване“ е преминаване на участ­
ник в пътното движение покрай друг участник 
в движението, който се движи в противопо­
ложна посока.
82. „Теглене“ е придвижването на моторно 
превозно средство с използване на теглителна­
та сила на друго моторно превозно средство.
83. „Спиране“ е привеждане в неподвижно 
състояние на пътното превозно средство.